དབུལ་ཐར་འགག་སྒྲོལ་ལ་རྒྱལ་ཁ་ལོན་རྒྱུ་ནི་ཏང་གིས་མི་དམངས་མང་ཚོགས་ལ་བླངས་པའི་ཁས་ལེན་དམ་བཅའ་ཡིན་ལ།དུས་རབས་གསར་པའི་གུང་ཁྲན་ཏང་མིའི་གཡོལ་དུ་མེད་པའི་ལོ་རྒྱུས་ཀྱི་འགན་འཁྲི་ཡང་ཡིན།ཞིང་ཆེན་ཡོངས་ཀྱི་རིམ་ཁག་ཏང་ཡོན་ལས་བྱེད་པས་ངེས་པར་གོང་འོག་ཀུན་གྱི་བློ་སེམས་གཅིག་ཏུ་སྒྲིལ་ནས་མཉམ་ཤུགས་མཉམ་འདོན་དགོས་པ་དང་།བྱེད་སྤྱོད་དངོས་ཐོག་དབུལ་སྒྲོལ་འགག་གཏོར་ལ་མཐའ་མཇུག་གི་རྒྱལ་ཁ་ལོན་པར་སྙིང་སྟོབས་ཆེར་བསྐྱེད་ཀྱིས་འབད་པ་བྱེད་དགོས།རིམ་ཁག་ཏང་ཨུ་ཡིས་ངོས་ཟིན་སྔར་ལས་ཆེར་བསྐྱེད་དང་།དབུལ་ཐར་འགག་སྒྲོལ་གྱི་གཙོ་གཞིའི་འགན་འཁྲི་ལག་བསྟར་མཐའ་འཁྱོལ།སྤྱི་ཁྱབ་ཧྲུའུ་ཅི་ཞི་ཅིན་ཕིང་གིརིམ་ལྔའི་ཧྲུའུ་ཅིས་དབུལ་སྐྱོར་དམ་འཛིན་དགོསཞེས་པའི་བླང་བྱ་གལ་ཆེན་ནན་ཏན་མཐའ་འཁྱོལ་བཅས་བྱས་ཏེ།མི་དམངས་མང་ཚོགས་ཀྱིས་བསམ་འཆར་བཏོན་པའི་གནད་དོན་འབུར་ཐོན་ཅན་ཐག་གཅོད་ལེགས་པོ་བྱས་ནས་དབུལ་ཐར་འགག་སྒྲོལ་གྱི་ལས་ཀ་ཁག་གནད་ལ་འཁེལ་བ་དོན་དུ་འཁྱོལ་པར་སྐུལ་སྤེལ་བྱེད་དགོས།རིམ་ཁག་དབུལ་ཐར་འགག་སྒྲོལ་གྱི་འགན་ནུས་སྡེ་ཚན་གྱིས་ལྟ་རྟོག་ལས་འགན་ལག་བསྟར་ནན་མོ་བྱས་ཏེ།ལས་གཞི་ལག་བསྟར་དང་།མ་དངུལ་བཀོལ་སྤྱོད་ལ་ལྟ་རྟོག་ནན་མོ་བྱེད་དགོས།རིམ་ཁག་སྒྲིག་བཤེར་ལྟ་ཞིབ་ལས་ཁུངས་ཀྱིས་དབུལ་སྐྱོར་མངའ་ཁོངས་ཀྱི་རུལ་སུངས་དང་བྱ་སྤྱོད་ཐོག་གི་གནད་དོན་ལ་ཆེད་དོན་དག་ཐེར་བཟང་བོ་དང་།དབུལ་སྐྱོར་མངའ་ཁོངས་ཀྱི་རུལ་སུངས་དང་རྣམ་པ་རིང་ལུགས།དཔོན་ཉམས་རིང་ལུགས་སོགས་བྱ་སྤྱོད་ངན་པ་རྩད་གཅོད་མཐའ་གཅིག་ཏུ་བྱས་ཏེ།དབུལ་ཐར་འགག་སྒྲོལ་ལ་རྒྱལ་ཁ་དངོས་ལོན་པར་སྟོབས་དང་ལྡན་པའི་སྒྲིག་ཁྲིམས་ཀྱིས་འགན་སྲུང་བྱེད་དགོས།